cyanic-selkie/wikianc huggingface dataset:
হবিগঞ্জ কোর্ট রেলওয়ে স্টেশন
ইতিহাস
হবিগঞ্জ কোর্ট রেলওয়ে স্টেশন হচ্ছে বাংলাদেশের একটি রেলওয়ে স্টেশন যা হবিগঞ্জ জেলার হবিগঞ্জ উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে শায়েস্তাগঞ্জ রেলওয়ে জংশন অন্যতম। । ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। আসাম বেঙ্গল রেলওয়ে কর্তৃক ১৯২৮ সালে শায়েস্তাগঞ্জ থেকে হবিগঞ্জ বাজার পর্যন্ত রেলপথ তৈরি করা হয়। এসময় এই লাইনের স্টেশন  হিসেবে হবিগঞ্জ কোর্ট রেলওয়ে স্টেশন তৈরি করা হয়।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথটি ১৯২৮ সালে তৎকালীন ব্রিটিশ সরকার আসাম বেঙ্গল রেলওয়ে কর্তৃক হবিগঞ্জ জেলা সদর শহর থেকে শায়েস্তাগঞ্জ জংশন হয়ে বাল্লা সীমান্ত পর্যন্ত প্রায় ৪৫ অথবা ৫২ কিলোমিটার দীর্ঘ রেলপথ চালু করে। এর মধ্যে ১৯২৮ সালে শায়েস্তাগঞ্জ–হবিগঞ্জ (১৫ অথবা ১৬ কিমি ) এবং ১৯২৯ সালে শায়েস্তাগঞ্জ–বাল্লা (৩০ অথবা ৩৬ কিমি ) রেলপথ উদ্বোধন করা হয়। শায়েস্তাগঞ্জ-হবিগঞ্জ লাইনের সর্বশেষ স্টেশন হিসেবে হবিগঞ্জ বাজার রেলওয়ে স্টেশন তৈরি করা হয় এবং শায়েস্তাগঞ্জ-বাল্লা লাইনের সর্বশেষ স্টেশন হিসেবে বাল্লা রেলওয়ে স্টেশন তৈরি করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়। আগে এ লাইনে নিয়মিত ট্রেন চলাচল করতো।
রেল ব্যবস্থা
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–হবিগঞ্জ বাজার রেলপথ সেকশনে হবিগঞ্জ কোর্ট একটি রেলওয়ে স্টেশন। এই স্টেশন থেকে দুই টি দিকে রেলপথ গেছে, যথা: উত্তর-পূর্বে শায়েস্তাগঞ্জ–হবিগঞ্জ বাজার রেলপথ, এবং দক্ষিন-পূর্বে হবিগঞ্জ–শায়েস্তাগঞ্জ রেলপথ, (হবিগঞ্জ থেকে শায়েস্তাগঞ্জ জংশন হয়ে) পূর্ব-দক্ষিণে শায়েস্তাগঞ্জ-বাল্লা রেলপথ।
অবকাঠামো
হবিগঞ্জ কোর্ট রেলওয়ে স্টেশনটি ২০০৩ সালে অঘোষিত ভাবে রেল চলাচল বন্ধ হবার পর পরিত্যাক্ত অবস্থায় পড়ে থাকে। ২০০৫ সালে বাইপাস সড়ক করার অজুহাতে হবিগঞ্জ–শায়েস্তাগঞ্জ রেল সংযোগ পথের বেশির ভাগ রেলপথ তুলে ফেলার পরেও পরিত্যাক্ত অবস্থায় এই রেল স্টেশন টি বিদ্যমান ছিল। বর্তমান এই স্টেশনের রেলওয়ে সম্পত্তি ও অবকাঠামো লুটপাট দখল হবার পর ভেঙ্গে ফেলা হয়েছে, এখন কোর্ট স্টেশন এলাকায় অপরিকল্পিত ছিন্ন-মূলক ভাবে সেখানে চাষী বাজার নামক কাঁচা বাজার-হাটের উৎপত্তি হয়েছে।
পরিষেবা
হবিগঞ্জ কোর্ট রেলওয়ে স্টেশন দিয়ে ২০০৩ সাল পর্যন্ত, হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
রিং লার্ডনার
কর্মজীবন
লার্ডনার ক্রীড়া কলামিস্ট হিসেবে তার কর্মজীবন শুরু করেন। তিনি ১৯০৫ সালে সাউথ বেন্ড টাইমস সংবাদপত্রে যোগদান করেন। ১৯০৭ সালে তিনি শিকাগো শহরে ইন্টার-ওশান-এ চাকরিতে যোগ দেন। এক বছরের মধ্যে তিনি এই চাকরি ছেড়ে শিকাগো এক্‌জামিনার ও পরে দ্য ট্রিবিউন-এ যোগ দেন। দুই বছর পর লার্ডনার সেন্ট লুইস শহরে চলে যান এবং স্পোর্টিং নিউজ-এর জন্য হাস্যরসাত্মক বেসবল কলাম পুলম্যান পাস্টটাইমস লিখতেন। তার কিছু কাজ পরবর্তীতে তার ইউ নো মি অ্যাল বইয়ের ভিত্তি হিসেবে কাজ করে। তিন মাসের মধ্যে তিনি বোস্টন আমেরিকান-এ যোগ দেন।
ব্যক্তিগত জীবন ও মৃত্যু
লার্ডনার ১৯১১ সালে ইন্ডিয়ানার গোশেনের এলিস অ্যাবটের সাথে বিবাহবন্ধনে আবদ্ধ হন। তাদের চার পুত্র - জন, জেমস, রিং জুনিয়র, ও ডেভিড লার্ডনার। জন ছিলেন একজন গণমাধ্যম ব্যক্তিত্ব, ক্রীড়া কলামিস্ট, ও ম্যাগাজিন লেখক। জেমস লার্ডনারও গণমাধ্যম ব্যক্তিত্ব ছিলেন, যিনি স্পেনের গৃহযুদ্ধে মারা যান। রিং লার্ডনার জুনিয়র ছিলেন একজন চিত্রনাট্যকার। তিনি দ্বিতীয় বিশ্বযুদ্ধ পরবর্তী হলিউডের কালোতালিকায় অন্তর্ভুক্ত দশজনের একজন ছিলেন। ডেভিড লার্ডনার দ্য নিউ ইয়র্কার-এ সাধারণ প্রতিবেদক ও যুদ্ধ প্রতিবেদক হিসেবে কাজ করতেন। তিনি ১৯৪৪ সালের ১৯শে অক্টোবর জার্মানির আচেনের নিকটবর্তী এক স্থানে স্থলমাইন বিস্ফোরণে নিহত হন।
লার্ডনার যক্ষ্মা থেকে উদ্ভূত হৃদরোগের জটিলতায় ১৯৩৩ সালের ২৫শে সেপ্টেম্বর ৪৮ বছর বয়সে নিউ ইয়র্কের ইস্ট হ্যামটনে মৃত্যুবরণ করেন।
ইসামু আকাসাকি
ইসামু আকাসাকি (赤崎 勇) একজন জাপানি পদার্থবিদ এবং পদার্থবিজ্ঞানে নোবেল পুরস্কার বিজেতা। তিনি ১৯৮৯ সালে উজ্জ্বল গ্যালিয়াম নাইট্রাইড(GaN) পি-এন জাংশন নীল এলইডি এবং তার কিছু সময় পরই অতি উজ্জ্বল GaN পি-এন জাংশন নীল এলইডি আবিষ্কারের জন্য সপরিচিত। এই আবিষ্কারের এবং অন্যান্য কাজের জন্য তিনি ২০০৯ সালে উন্নত প্রযুক্তি বিষয়ে কিয়োটো পুরস্কার লাভ করেন। তিনি ২০১৪ সালে হিরোশি আমানো এবং সুজি নাকামুরার সাথে যৌথভাবে পদার্থবিজ্ঞানে নোবেল পুরস্কার লাভ করেন।
জীবনী
আকাসাকি জাপানের কাগোসিমা প্রিফেকচারে জন্মগ্রহণ করেন। তিনি ১৯৫২ সালে কিয়োটো বিশ্ববিদ্যালয় থেকে স্নাতক এবং ১৯৬৪ সালে নাগোয়া বিশ্ববিদ্যালয় থেকে ডক্টর অফ ইঞ্জিনিয়ারিং, ইলেক্ট্রনিক্সে ডিগ্রী লাভ করেন। ১৯৬০-এর পর থেকে তিনি GaN-ভিত্তিক নীল এলইডি-এর উপর কাজ শুরু করেন। Matsushita Research Institute Tokyo, Inc.(MRIT) নামক জায়গায় metal organic vapor phase epitaxy (MOVPE) এর ভিত্তিতে ধাপে ধাপে তিনি GaN ক্রিস্টাল এবং ইলেকট্রনিক বস্তুর গঠনের উন্নতি করতে থাকেন। ১৯৮১ সালে আকাসাকি নাগোয়া বিশ্ববিদ্যালয়ে MOVPE এর সাহায্যে GaN ক্রিস্টালের দারুণ উন্নয়ন করেন। ১৯৮৫ সালে তিনি এবং তার দল নিম্ন তাপমাত্রা বাফার লেয়ার প্রযুক্তির সাহায্যে নীলকান্তমণির উপর উচ্চ মানের GaN তৈরি করেন। এই উচ্চমানের GaN কে ম্যাগণেসিয়ামে ডোপিং করে এবং তাৎক্ষনিকভাবে ইলেকট্রন ইররেডিয়েশন করে তারা ১৯৮৯ সালে পি-টাইপ GaN তৈরি করেন যার সাহায্যে তারা একইসালে GaN পি-এন জাংশন নীল/ইউভি এলইডি তৈরি করেন এবং ১৯৯০ সালে এন-টাইপ GaN এর পরিবাহিতার উপর নিয়ন্ত্রণ প্রতিষ্ঠা করেন এবং ১৯৯১ সালে সিলিকনে ডোপিং করে সংশ্লিষ্ট সঙ্কর ধাতু তৈরি করেন যা অধিক কার্যকরী পি-এন জাংশন লাইট এমিটিং এর গঠন ও নকশায় অসম গঠন(হেটারো স্ট্রাকচার) এবং একাধিক কোয়ান্টাম কূপের ব্যবহার নিশ্চিত করে। ১৯৯০ সালে তারা প্রথমবারের মত কক্ষ তাপমাত্রায় GaN থেকে উৎসাহিত হওয়ার মত নিঃসরণ দেখতে পান এবং ১৯৯৫ সালে উচ্চমানের AlGaN/GaN/GaInN কোয়ান্টাম কূপ যন্ত্রের পাল্সড কারেন্ট ইনজেকশনের সাহায্যে সেই নিঃসরণকে ৩৮৮ ন্যানোমিটার তরঙ্গদৈর্ঘ্যে উন্নীত করেন। তারা ১৯৯১ সালে কোয়ান্টাম সাইজ ইফেক্ট এবং ১৯৯৭ সালে কোয়ান্টাম কনফাইন্ড স্টার্ক ইফেক্ট লক্ষ করেন নাইট্রাইড সিস্টেমের মধ্যে, এবং ২০০০ সালে তাত্ত্বিকভাবে পাইজোইলেকট্রিক ফিল্ডের বিন্যাসগত নির্ভরতা এবং নন-/সেমি-পোলার GaN ক্রিস্টালের অস্তিত্ব প্রমাণ করেন। যা বর্তমান সময়ে অধিক কার্যকরী আলো নিঃসরণ যন্ত্র সৃষ্টিতে ঐ সমস্ত ক্রিস্টালের ব্যবহারের জন্য উৎপাদনের সংখ্যা বহুগুণে বাড়িয়ে দিয়েছে।
নাগোয়া ইউনিভার্সিটি আকাসাকি ইন্সটিটিউট
এসমস্ত আবিষ্কারের ভিত্তিতে অধ্যাপক আকাসাকি কিছু পেটেন্ট অর্জন করেন, রয়্যালটি লাভ করেন। নাগোয়া ইউনিভার্সিটি আকাসাকি ইন্সটিটিউট ২০০৬ সালের অক্টোবর মাসের ২০ তারিখ থেকে কার্যক্রম শুরু করে। এই প্রতিষ্ঠান তৈরির খরচ পেটেন্টের রয়্যালটি হিসেবে প্রাপ্ত অর্থ থেকে যোগান দেয়া হয় যে অর্থ নাগোয়া বিশ্ববিদ্যালয়ের অন্যান্য কাজেও ব্যয় করা হচ্ছিল। এই ইন্সটিটিউটে নীল এলইডি আবিষ্কারের ইতিহাস, গবেষণা ও উন্নয়নের উপর ভিত্তি করে এলইডি গ্যালারী তৈরি করা হয়েছে, গবেষণায় সহযোগী অফিস, সৃজনশীল গবেষণার জন্য ল্যাবরেটরি এবং সবার উপরে ৭ তলায় অধ্যাপক আকাসাকির অফিস অবস্থিত।
মুহাম্মদ শামসুল হক আজিমাবাদী
আবু-আল-তৈয়্যব মুহাম্মদ শামস-আল-হক বিন শায়খ আমীর 'আলি বিন শেখ মাকসুদ' আলী বিন শেখ গোলাম হায়দার বিন শেখ হেদায়েতুল্লাহ বিন শায়খ মুহাম্মদ জাহিদ বিন শায়খ নূর মুহাম্মদ বিন শেখ 'আলাউদ্দীন, যিনি মুহাম্মদ শামসুল হক আজিমাবাদী নামে অধিক পরিচিত। ভারতীয় হাদীসশাস্ত্রের পণ্ডিত ছিলেন। তিনি সুনানে আবি দাউদের ব্যাখ্যাগ্রন্থ লেখার জন্য সর্বাধিক পরিচিত।
জীবন
তিনি পাটনায় জন্মগ্রহণ করেন, যা পূর্বে আজিমাবাদ নামে পরিচিত ছিল এবং সৈয়দ নাজির হোসেনের কাছ থেকে ইসলামিক শিক্ষা লাভ করেন।
১৮৯৪ সালে তিনি হজ পালনের জন্য মক্কা ও মদিনা ভ্রমণ করেন এবং সেখানে থাকাকালীন তিনি অনেক পন্ডিতদের সাথে সাক্ষাতের সুযোগ পান। আজিমাবাদীর সবচেয়ে গুরুত্বপূর্ণ অবদানের মধ্যে ছিল হাদিস এবং এর সাহিত্যের জনপ্রিয়করণ এবং বিতরণ।
আজিমাবাদির ইসলামিক পাণ্ডুলিপির একটি অত্যন্ত বিস্তৃত গ্রন্থাগার ছিল, যা ভারতের সেরা গ্রন্থগুলির মধ্যে বিবেচিত হত। তিনি অনেক বইয়ের লেখক, তবে তার সর্বাধিক পরিচিত হল ৩২ খন্ডের সুনান আবি দাউদের ভাষ্য, যাকে গায়তুল মাকসুদ বলা হয় এবং ১৪ খন্ডের আউন উল-মা'বুদ। আজিমাবাদী ইসলামের একজন মুজাদ্দিদ বা মুক্তিদাতার যোগ্যতা সম্পর্কে তার মতামতের জন্যও পরিচিত ছিলেন; তার হিসাব অনুযায়ী, আল-সুয়ুতি এবং মুর্তদা আল-জাবিদি ছিলেন দুইজন বিশিষ্ট মুজাদ্দিদ।
১৯১০-১১ সালে সমগ্র দেশ প্লেগের মহামারীর কবলে পড়ে। বিহারের আজিমাবাদির জেলার পাটনাও এই রোগে মারাত্মকভাবে আক্রান্ত হয়েছিল। ১৫ মার্চ দিয়ানওয়ান শহর পরিদর্শন করার পর তিনি নিজেই প্লেগের আক্রমণে আক্রান্ত হন এবং ছয় দিন পর ২১ মার্চ ১৯১১ সালে তিনি ৫৩ বছর বয়সে মারা যান।
উইলিয়াম মার্গোল্ড
উইলিয়াম মার্গোল্ড (২ অক্টোবর ১৯৪৩ - ১৭ জানুয়ারী ২০১৭) একজন মার্কিন পর্নোগ্রাফিক চলচ্চিত্র অভিনেতা এবং পর্ণ চলচ্চিত্র পরিচালক ছিলেন।
বিল মারগোল্ড নামে পরিচিত, তিনি ফ্রি স্পিচ কোয়ালিশনের একজন প্রাক্তন পরিচালক ছিলেন এবং এক্স-রেটেড ক্রিটিক অর্গানাইজেশন (এক্সআরসিও) এবং এক্স-রেটেড এন্টারটেইনমেন্ট (ফক্সই)-এর সহ-প্রতিষ্ঠাতা ছিলেন। তিনি পিএডব্লিউ ফাউন্ডেশনের প্রতিষ্ঠাতা, যা পর্নোগ্রাফিক অভিনয়শিল্পীদের কল্যাণের জন্য দাতব্য সংস্থা। এছাড়াও তিনি এভিএন হল অফ ফেমের সদস্য ছিলেন। তিনি এক সময় ১৯৮০-এর দশকের পর্ন অভিনেত্রী ড্রিয়ারকে বিয়ে করেছিলেন। একটি ঘন ঘন সংবাদ এবং টক শোর অতিথি, মারগোল্ড তার কর্মজীবন জুড়ে প্রচুর ডকুমেন্টারিতে উপস্থিত হয়েছেন, যার মধ্যে রয়েছে ২০১২ ডকুমেন্টারি আফটার পর্ন এন্ডস, যা পর্ন শিল্পে থাকার পরের জীবন সম্পর্কে। তিনি নাথান রস মার্গোল্ডের পুত্র।
টম হল্যান্ড (অভিনেতা)
টমাস স্ট্যানলি হল্যান্ড (জন্ম জুন ১, ১৯৯৬) একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে স্পাইডার-ম্যানের চরিত্রে অভিনয়ের জন্য জনপ্রিয়। তার অর্জনের মধ্যে রয়েছে ব্রিটিশ অ্যাকাডেমি চলচ্চিত্র পুরস্কার, তিনটি স্যাটার্ন পুরস্কার, একটি গিনেস বিশ্ব রেকর্ড এবং ফোর্বস ৩০ আন্ডার ৩০ তালিকায় উপস্থিতি।
হল্যান্ড ২০০৮ সালে লন্ডনের ওয়েস্ট এন্ডে বিলি এলিয়ট দ্য মিউজিকালে মূখ্য ভূমিকায় আবির্ভূত হন। ২০১২ সালে দ্য ইম্পসিবল চলচ্চিত্রে অভিনয়ের মাধ্যমে চলচ্চিত্রজগতে তার অভিষেক ঘটে। এরপর তিনি হাউ আই লিভ নাউ (২০১৩) ও ইন দ্য হার্ট অফ দ্য সী (২০১৫) চলচ্চিত্রে এবং উল্ফ হল (২০১৫) নামক ক্ষুদ্র ধারাবাহিকে অভিনয় করেন। এরপর মার্ভেল সিনেম্যাটিক ইউনিভার্সের অভিনয়ের মাধ্যমে তিনি আন্তর্জাতিকভাবে পরিচিত লাভ করেন। এ পর্যন্ত ছয়টি চলচ্চিত্রে তাকে স্পাইডার-ম্যান হিসেবে দেখা গিয়েছে: ক্যাপ্টেন আমেরিকা: সিভিল ওয়ার (২০১৬), স্পাইডার-ম্যান: হোমকামিং (২০১৭), অ্যাভেঞ্জার্স: ইনফিনিটি ওয়ার (২০১৮), অ্যাভেঞ্জার্স: এন্ডগেম (২০১৯), স্পাইডার-ম্যান: ফার ফ্রম হোম (২০১৯) এবং স্পাইডার-ম্যান: নো ওয়ে হোম (২০২১)। এর পাশাপাশি তিনি অপরাধমূলক চলচ্চিত্র দ্য ডেভিল অল দ্য টাইম (২০২০) এবং চেরি-তে অভিনয় করেন।
তিনি স্পাইজ ইন ডিজগাইজ (২০১৯), ডোলিটল (২০২০) এবং অনওয়ার্ড (২০২০) চলচ্চিত্রে কন্ঠ প্রদান করেন।
প্রাথমিক জীবন এবং শিক্ষাপ্রাপ্তি
হল্যান্ড কিংস্টোন আপন টামেস, লন্ডন -এ নিকোলা এলিজাবেথ (বিবাহের পূর্বে ফ্রস্ট; একজন আলোকচিত্ৰকর) এবং ডমিনিক হল্যান্ড (একজন কৌতুকাভিনেতা এবং লেখক)-এর কাছে জন্মগ্রহণ করেন। তার তিনজন ভাই আছে। তার পৈতৃক দাদা ও দাদী আইল অফ ম্যান এবং টিপারেরি, আয়ারল্যান্ড-এ জন্মগ্রহণ করেছিলেন।
হল্যান্ড দক্ষিণ-পশ্চিম লন্ডনের উইম্বালডনের একটি রোমান ক্যাথলিক প্রস্তুতিমূলক বিদ্যালয়, ডনহেড থেকে পড়াশোনা করেন, এবং তার পড়াশোনা একটি সাহায্যকারী স্বেচ্ছাকৃত জেসুইট রোমান ক্যাথলিক বিদ্যালয়, উইম্বালডন কলেজ-এ ২০১২ সালের ডিসেম্বর পর্যন্ত চলতে থাকে। হল্যান্ড বলেছেন যে তিনি একজন নর্তক হওয়ার জন্য বিদ্যালয়ে নিপীড়িত হতেন। উইম্বালডন কলেজের পর তিনি শিল্প ও প্রযুক্তি চর্চার জন্য ব্রিট স্কুলে ভর্তি হন।
রশিদ কাউসার
থাম্ব|ডাঃ এ আর কাউসার এ আর কাউসার (জন্ম ৮ এপ্রিল, ১৯৪৮), তিনি পাকিস্তানের নলেজ ম্যানেজমেন্টের এক প্রখ্যাত অধ্যাপক এবং একাডেমিক প্রশাসক।
প্রাথমিক জীবন
ডঃ কাউসারের জন্ম পাকিস্তানের পাঞ্জাবে । তিনি ১৯৭০ সালে করাচি বিশ্ববিদ্যালয়ে ভর্তি হন এবং স্নাতক পদক প্রাপ্ত স্নাতক (অনার্স) সম্পন্ন করেন । এরপরে ডঃ কাউসার ১৯৭৩ সালে পিএইচডি করার জন্য যুক্তরাষ্ট্রের মিশিগান স্টেট ইউনিভার্সিটি থেকে সহায়ক পুরস্কার লাভ করেন। তিনি ১৯৭৮ সালে পিএইচডি অর্জন করেছিলেন। এরপরে তিনি মার্কিন যুক্তরাষ্ট্রের ওহাইও স্টেট বিশ্ববিদ্যালয়ে যোগদান করেন এবং সহকারী অধ্যাপক ও গবেষক হিসাবে দায়িত্ব পালন করেছিলেন। পরে তিনি যুক্তরাজ্যের বিএসআই থেকে একটি সার্টিফাইড কোয়ালিটি লিড অডিটর হন। তিনি হার্ভার্ড (ইউএসএ), এমআইটি (ইউএসএ), ইউটিএস (এটু) এবং এনএসএস / এনটিইউ (সিঙ্গাপুর) এ পেশাদার অনুষদ বিকাশ কোর্সেও অংশ নিয়েছেন এবং অস্ট্রেলিয়ার সিডনিতে প্রফেসর স্বেবির নেতৃত্বে নলেজ ম্যানেজমেন্ট বিষয়ে মাস্টার ক্লাসেও অংশ নিয়েছেন।
পেশাগত জীবন
ডাঃ কাউসারের শিক্ষাদান, প্রশিক্ষণ এবং শেখার আগ্রহ ট্যাসিট এবং স্পষ্ট জ্ঞান ভিত্তিক সিস্টেমগুলি, কেমিনিটি সিস্টেমগুলি, ভার্চুয়াল পেশাদার বিকাশ ব্যবস্থা, এবং জ্ঞান ভিত্তিক কাজের কলা এবং বিজ্ঞানের নেতৃত্ব / পরিচালনায়। ডঃ কাউসার অনুপ্রেরণামূলক জ্ঞান কর্মীদের বিশ্বমানের একজন প্রশিক্ষক।
বিজনেস স্কুলের প্রতিষ্ঠাতা ডিন হিসাবে ইউনিভার্সিটি অফ ম্যানেজমেন্ট অ্যান্ড টেকনোলজিতে (ইউএমটি) যোগদানের আগে ডঃ কাউসার পাঞ্জাব বিশ্ববিদ্যালয়ের লাহোর বিশ্ববিদ্যালয়ের উদীয়মান পরিচালক, উদীয়মান বিজ্ঞান বিভাগের পরিচালক ছিলেন।
ইউএমটিতে তিনি প্রো রেক্টরের দায়িত্ব পালন করেছেন। প্রো রেক্টর, ইউএমটি র‌্যাঙ্কিংয়ের সময়কালে শিক্ষার্থীদের ভোজন, পাঠ্যক্রমের মান এবং প্রশাসনিক প্রক্রিয়া উন্নত হয়েছিল। তিনি বর্তমানে ইউএমটির উপদেষ্টা হিসাবে দায়িত্ব পালন করছেন।
প্রো রেক্টর হিসাবে ডাঃ কাউসার সাফল্যের সাথে মাল্টিমিডিয়া বিশ্ববিদ্যালয় (মালয়েশিয়া), আইইএসই (স্পেন), প্রযুক্তি বিশ্ববিদ্যালয়, সিডনি (অস্ট্রেলিয়া) এবং পূর্ব মিশিগান বিশ্ববিদ্যালয় (ইউএসএ) এর সাথে শিক্ষামূলক উন্নয়ন কর্মসূচী এবং গবেষণা সহযোগিতার জন্য সাফল্যের সাথে আলোচনা করেছেন। তিনি বহু জাতীয় ও আন্তর্জাতিক সম্মেলনে অংশ নিয়েছেন।সংযুক্ত আরব আমিরাতের দুবাইয়ের মানবসম্পদের শক্তিশালী ইঞ্জিন হিসাবে উদ্ভাবন বিষয়ক ইনোভেশন সম্পর্কিত ৭ম এএসএইচআরএম সম্মেলনে এবং আমন্ত্রিত মালয়েশিয়ার ইউনিভার্সিটি উটারাতে ক্রস কালচারাল আলোচনার উপর একদিনের কর্মশালা পরিচালনা করার মাধ্যমে ডঃ কাউসার তার প্রতিনিধিত্ব করেছিলেন।
ডঃ কাউসার উচ্চশিক্ষা কমিশনের (এইচইসি) / এনবিইএসি কৌশলগত দলের অন্যতম প্রধান সদস্য। তিনি স্বীকৃতি, দেশব্যাপী শিক্ষানীতি উন্নয়ন, মান নিয়ন্ত্রণ এবং গবেষণা অনুদানের সাথে জড়িত। তিনি এলইউএমএস, আইবিএ করাচি, এলএসই, ফার্স্ট, নস্ট এবং পাকিস্তানের অন্যান্য শীর্ষস্থানীয় প্রতিষ্ঠানের প্রবীণ অধ্যাপকদের সাথে এইচইসি প্রকল্পগুলিতে ঘনিষ্ঠভাবে কাজ করেন।
ডঃ কাউসার পাকিস্তানের সিএমএমআই লেভেল আইসিটি সংস্থায় হিউম্যান ক্যাপিটাল ডেভলপমেন্টের উপদেষ্টা রয়েছেন।
ডঃ কাউসার জার্নাল অফ নলেজ ম্যানেজমেন্টে গবেষণা প্রকাশ করেছেন। তিনি এমবিএ ক্লাস, নলেজ ম্যানেজমেন্ট, অর্গানাইজেশন বিহেভিয়ার এবং বিজনেস ইন্টেলিজেন্সের কোর্স পড়িয়ে আসছেন। তাঁর সাম্প্রতিক গবেষণা মানব সম্পদ ব্যবস্থাপনা এবং ইন্টেলেকচুয়াল ক্যাপিটাল বিষয়ে। ডঃ কাউসার পাকিস্তানের ভার্চুয়াল বিশ্ববিদ্যালয়ের বিবিএ এবং এমবিএ শিক্ষার্থীদের জন্য পরিচালনার (সাধারণ, গুণ ও জ্ঞান) উপর ভিডিও রেকর্ডকৃত (১৩৫ ঘণ্টা) কোর্সও পেয়েছেন।
আবদুল লতিফ (বীর প্রতীক)
শহীদ আবদুল লতিফ (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ আবদুল লতিফের জন্ম ব্রাহ্মণবাড়িয়া জেলার নবীনগর উপজেলার (ডাক বিটঘর) মহেষপুর গ্রামে। তিনি অবিবাহিত ছিলেন। তার বাবার নাম লিল মিয়া এবং মায়ের নাম গোলাপি খাতুন।
কর্মজীবন
আবদুল লতিফ চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে তার পদবি ছিল হাবিলদার। তখন তার রেজিমেন্টের অবস্থান ছিল কুমিল্লা সেনানিবাসে। মার্চ মাসে এই রেজিমেন্টের বেশির ভাগ সদস্য সেনানিবাসের বাইরে মোতায়েন ছিল। তবে তিনি ছিলেন সেনানিবাসে। মুক্তিযুদ্ধ শুরু হলে সেখান থেকে পালিয়ে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের মন্দভাগ ও সালদা নদী সাব-সেক্টরে।
মুক্তিযুদ্ধে ভূমিকা
১৯৭১ সালে ব্রাহ্মণবাড়িয়া ও কুমিল্লা জেলার সীমান্তরেখায় বেশ কয়েকটি যুদ্ধ হয়েছে। ব্রাহ্মণবাড়িয়ার কসবা উপজেলার অন্তর্গত ভারত-বাংলাদেশ সীমান্তে পাকিস্তান সেনাবাহিনীর স্থায়ী কোনো ঘাঁটি ছিল না। নদীর পূর্ব পার মন্দভাগ ছিল মুক্তিযোদ্ধাদের দখলে। নদীর অপর পার মুক্তিযোদ্ধাদের দখলে না থাকলেও তা পাকিস্তান সেনাবাহিনীর নিয়ন্ত্রণে ছিল না। কাছাকাছি চাঁদলা গ্রামসহ বিভিন্ন স্থানে ছিল পাকিস্তানিদের অবস্থান। মাঝেমধ্যেই তারা সেখান থেকে সালদা নদীর পাড়ে আসত। অস্থায়ীভাবে সেখানে অবস্থান নিয়ে মুক্তিযোদ্ধাদের নজরদারির চেষ্টা করত। তখন মুক্তিযোদ্ধারা পাকিস্তান সেনাবাহিনীকে আক্রমণ করতেন। যাতে তারা সেখানে স্থায়ীভাবে অবস্থান না করতে পারে। কারণ, সালদা নদী ছিল মুক্তিযোদ্ধাদের যাতায়াতের গুরুত্বপূর্ণ পথ। এই এলাকা দিয়ে মুক্তিযোদ্ধারা ভারত থেকে ফরিদপুর, চাঁদপুর, কুমিল্লার ভাটি এলাকায় অপারেশনে যেতেন। আবার ফিরতেনও ওই এলাকা দিয়ে। ২১ বা ২২ অক্টোবর পাকিস্তান সেনাবাহিনীর বালুচ রেজিমেন্টের একটি বড় দল সালদা নদীর অপর পারে সমবেত হয়। তারা সেখানে বাংকার খনন করতে থাকে। এর কয়েক দিন আগে থেকেই তারা চেষ্টা করছিল মন্দভাগ দখলের। এ কারণে মুক্তিযোদ্ধাদের অধিনায়ক ধারণা করলেন, পাকিস্তানিরা যেকোনো সময় মন্দভাগ আক্রমণ করতে পারে। তিনি মুক্তিযোদ্ধাদের নির্দেশ দিলেন তা প্রতিহত করতে। নির্দেশ পেয়ে মুক্তিযোদ্ধারা দ্রুত প্রস্তুত হলেন। তারা ছিলেন তিনটি দলে বিভক্ত। একটি দলে ছিলেন আবদুল লতিফ। ২৩ অক্টোবর রাতে মুক্তিযোদ্ধাদের একটি দল সালদা নদী রেলস্টেশনের পূর্ব দিকে পাহাড়ি এলাকায়, একটি দল সালদা নদী ও গুদামঘরের পশ্চিমে নদী অতিক্রম করে এবং অপর দল পাকিস্তানি সেনাদের পেছনে অবস্থান নেয়। তারপর তিন দিক থেকে মুক্তিযোদ্ধারা পাকিস্তান সেনাবাহিনীকে সাঁড়াশি আক্রমণ করেন। তখন সেখানে ভয়াবহ এক যুদ্ধ সংঘটিত হয়। আবদুল লতিফ ছিলেন নদী অতিক্রমকারী দলে। তারা সাহসিকতা ও বীরত্বের সঙ্গে যুদ্ধ করে পাকিস্তান সেনাবাহিনীর কয়েকটি বাংকার ধ্বংস করেন। এরপর তিনি কয়েকজন সহযোদ্ধার সঙ্গে অগ্রসর হচ্ছিলেন সামনে। তখন হঠাৎ পাকিস্তান সেনাবাহিনীর ছোড়া গুলিতে তিনি শহীদ হন।
দূর্বা ব্যানার্জি
দূর্বা ব্যানার্জি ছিলেন ভারতীয় সেনা বিমান সংস্থার প্রথম মহিলা যিনি পরে প্রথম ভারতীয় মহিলা বাণিজ্যিক পাইলট হন। সর্বোচ্চ ৯,০০০ ঘন্টার বিমান চালানোর কৃতিত্ব অর্জনকারী মহিলা বৈমানিক তিনি।
জীবনের প্রথমার্ধ
আকাশে ওড়া উড়োজাহাজ শৈশবে দূর্বাকে প্রবলভাবে আকর্ষণ করত এবং সেই আকর্ষণে তিনি নিজে বিমান চালনার স্বপ্ন দেখতে শুরু করেন। মনে পোষণকরা ইচ্ছা ও আবেগে তিনি তৎকালীন সমাজের বাঁধাধরা প্রচলিত রীতি মেয়েদের উপর চাপানো প্রতিবন্ধকতাকে তুচ্ছ করে বিমানচালক হিসাবে নিজেকে যোগ্য করে ক্যাপ্টেন পদ মর্যাদার উপযুক্ত করে তোলেন।
কর্মজীবন
দূর্বা ব্যানার্জি তার পরিবারের একজন প্রথম প্রজন্মের মহিলা পাইলট হন। ১৯৫৯ খ্রিস্টাব্দে এয়ার সার্ভে অফ ইন্ডিয়ার DC3 পাইলট হিসাবে ডাকোটা বিমান চালনা করে কর্মজীবন শুরু করেন।
এয়ার সার্ভে অফ ইন্ডিয়ার সাথে যুক্ত হওয়ার পর, ১৯৬৬ খ্রিস্টাব্দে ক্যাপ্টেন দূর্বা ব্যানার্জি কলকাতায় ইন্ডিয়ান এয়ারলাইন্সে চলে আসেন  এবং ফকার এফ ২৭ বিমানের ভারতের প্রথম মহিলা বাণিজ্যিক পাইলট হন তিনি। দীর্ঘ বাইশ বৎসর সফলতার সঙ্গে কাজ করার পর ১৯৮৮ খ্রিস্টাব্দে অবসর গ্রহণ করেন। ইন্ডিয়ান এয়ারলাইন্সে যোগ দেওয়ার আগে শোনা যায় যে, তৎকালীন কেন্দ্রীয় বেসামরিক বিমান পরিবহন মন্ত্রী  হুমায়ুন কবীরের কাছে তিনি বাণিজ্যিক বিমান চালক হিসাবে আবেদন করেন। কিন্তু তিনি দূর্বাকে ওই পদে নিযুক্ত করতে অনিচ্ছুক ছিলেন এবং পরিবর্তে তাকে ফ্লাইট অ্যাটেনডেন্ট পদে নিযুক্ত করেন। ক্যাপ্টেন দূর্বা ব্যানার্জি কিন্তু অদম্য সাহস আর জেদের বশে  কমার্শিয়াল পাইলট হয়েই দৃষ্টান্ত স্থাপন করেন।
৯০০০ ঘন্টার উড়ানের কৃতিত্ব অর্জনকারী প্রথম মহিলা বিমান চালক তিনি।
মানব উন্নয়ন সূচক অনুযায়ী বাংলাদেশের অঞ্চলসমূহের তালিকা
এটি ২০১৮ সালের হিসাবে মানব উন্নয়ন সূচক অনুযায়ী বাংলাদেশের অঞ্চলসমূহের একটি তালিকা।
ইন্দোনেশিয়া–বাংলাদেশ সম্পর্ক
বাংলাদেশ–ইন্দোনেশিয়া সম্পর্ক বলতে বাংলাদেশ ও ইন্দোনেশিয়ার মধ্যে দ্বিপাক্ষিক সম্পর্ককে বোঝায়। ইন্দোনেশিয়া বিশ্বের বৃহত্তম মুসলিম দেশ, যেখানে বাংলাদেশ বিশ্বের তৃতীয় বৃহত্তম মুসলিম দেশ। এই দুটি দেশ জাতিসংঘ এবং আরও অনেক বহুজাতীয় সংগঠনের সদস্য, বিশেষত জাতিসংঘের আন্তর্জাতিক শান্তিরক্ষা কমিটি, উন্নয়নশীল ৮ টি দেশ,জোট নিরপেক্ষ আন্দোলন, বিশ্ব বাণিজ্য সংস্থা এবং ইসলামী সহযোগিতা সংস্থা ওআইসি এর সদস্য। জাকার্তায় বাংলাদেশের এবং ঢাকায় ইন্দোনেশিয়ার দূতাবাস রয়েছে। বিশ্বের অন্যতম মুসলিম দেশ হিসেবে ইন্দোনেশিয়া বাংলাদেশকে স্বীকৃতি দেয়ার পর ১৯৭২ সালে বাংলাদেশ ও ইন্দোনেশিয়ার মাঝে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়।
ইতিহাস
পাকিস্তান হতে পৃথক হওয়ার পর, ১৯৭১ সালে মালয়েশিয়া, তুরস্ক ও আফগানিস্তানের মত অনারব মুসলিম দেশগুলোর সঙ্গে ইন্দোনেশিয়াও তাৎক্ষনিকভাবে বাংলাদেশকে স্বীকৃতি দেয়। ১৯৭১ এর স্বাধীনতার অব্য্যবহিত পরেই পরবর্তীকালে বাংলাদেশ ইন্দোনেশিয়ার সঙ্গে কূটনৈতিক সম্পর্ক গড়ে তোলে এবং ১৯৭২ সালের মে মাস থেকে উভয় দূতাবাসের কার্যক্রম শুরু হয়। <!--
পারস্পারিক সহযোগিতা
Both nations welcomes initiatives in furthering the bilateral co-operation in various areas including trade and investment, agriculture, defence, education, food security, good governance, counter-terrorism, research and technology as well as disaster mitigation and management. Besides bilateral co-operation, both nations exchanged their views on the two countries' co-operation in regional and global fora. As the Muslim majority countries, both nations also exchange view and voiced their concern on addressing the Rohingya Muslim refugees issue in neighbouring Myanmar.
At the end of October, both Bangladesh and Indonesia saw strikes involving millions of low-wage workers demanding substantial increases in their minimum wages. Semen Indonesia, the country’s largest cement maker, is mulling over plans to expand its business to Bangladesh in efforts to capitalize on the Bengal nation’s rising consumer demand. Bangladesh, Indonesia and Iran have been rated as the nations most at risk from extreme weather and geophysical events according to a new study ranking 229 countries on their vulnerability to natural disasters. The Natural Disasters Risk Index (NDRI), released by global risks advisory firm Maplecroft, has been developed to enable businesses and insurance companies to identify risks to international assets.
বাণিজ্য
Indonesia have recently signed a deal with a Bangladesh pharmaceutical company to export its goods to their country where Bangladesh sees another potential market for its pharmaceutical products. -->
অ্যারিজোনা বিজনেস গেজেট
অ্যারিজোনা বিজনেস গ্যাজেট ফিনিক্স, অ্যারিজোনার একটি ব্যবসায়িক সংবাদপত্র, যা গ্যানেট কোম্পানির মালিকানাধীন। অ্যারিজোনা বিজনেস গেজেট দ্য অ্যারিজোনা রিপাবলিকের অংশ, এটি ১৯৯৭ সালে কলেবরে ছোট করা হয়েছিল এবং এখন মূলত আবাসন এবং স্থানীয় ব্যবসায়িক সংবাদের উপর দৃষ্টি নিবদ্ধ করে। এর প্রচলন রয়েছে ১,২০৮।
চিনলোন
চিনলোন (ခြင်းလုံး, ), এটি ক্যানবোল নামেও পরিচিত, এটি মায়ানমারের ঐতিহ্যবাহী ও জাতীয় খেলা। এটি একটি অপ্রতিযোগিতামূলক খেলা এবং সাধারণত ছয় জন এক সাথে এক দল হিসাবে খেলে। ব্যবহৃত বলটি বেত দিয়ে হাতের মাধ্যমে তৈরি করা হয়, বলটিকে আঘাত করলে ঝুড়ির মত শোনায় । খেলাটি হ্যাকি-স্যাকের মতোই, কিন্তু এটির ক্ষেত্রে খেলোয়াড়রা একটি বৃত্তের মধ্যে একে অপরের মধ্যে বল পা দিয়ে প্রদান করে খেলেন।চিনলোনে, খেলোয়াড়েরা বল প্রদান করার সময় বৃত্তের কেন্দ্রস্থলে একজন খেলোয়াড়কে নিয়ে হাটেন। খেলার মূল বিষয়টি হল বলটিকে মাটি স্পর্শ করা থেকে বিরত রাখা এবং এ সময় যতটা সম্ভব সৃজনশীলতার সাথে একে অপরকে বল প্রদান করা। চিনলোন খেলাটি পুরুষ, মহিলা এবং শিশুরা একসাথে খেলতে পারে।
ইতিহাস
থাম্ব|চীনলোন খেলা পুরুষদের প্রথম ছবিগুলির মধ্যে একটি, ১৮৯৯ সালের কাছাকাছি গৃহীত চিনলোন প্রায় ১,৫০০ বছর ধরে মায়ানমারে একটি বিশিষ্ট ভূমিকা পালন করেছে। এটির ধরন প্রদর্শন-ভিত্তিক কারণ এটি প্রথম বার্মিজ রয়্যালটি বিনোদন দেওয়ার ক্রিয়াকলাপের মাধ্যম হিসাবে তৈরি হয়েছিল। চিনলোন বার্মিজ মার্শাল আর্ট এবং নৃত্য দ্বারা প্রভাবিত। চিনলোনের আসল রূপ ছাড়াও একক প্রদর্শন রয়েছে যাকে তানপানডিং বলা হয়। যদিও চিনলোনকে ইউরোপ ীয়রা খেলাধুলার চেয়ে একটি প্রদর্শন হিসাবে বিবেচনা করেন। ১৯১১ সালের, চিনলোন দলগুলি ইউরোপ এবং এশিয়ার বিভিন্ন স্থানে প্রর্দশনী করেছিল।
১৯৪৮ সালে মিয়ানমারের ব্রিটিশ ঔপনিবেশিক শাসন থেকে স্বাধীন হওয়ার পরও, ব্রিটিশ প্রভাব এবং সাংস্কৃতিক অনুশীলন দীর্ঘস্থায়ী ছিল, যেমন ব্রিটিশ ক্রীড়া যেমন ক্রিকেট এবং পোলো সহ। ব্রিটিশ উপনিবেশবাদ প্রভাবশালী সংস্কৃতি এখনও বার্মিজ জীবনের উপর ভারী প্রভাব ফেলছে। ১৯৬০ এর দশক থেকে দেশীয় সাংস্কৃতিক অহংকার পুনর্নবীকরণের প্রয়াসে বার্মিজ সরকার তাদের ঐতিহ্য সংরক্ষণে জোড়ালো প্রচার করেছিল। চিনলোন বার্মিজ জাতীয়তাবাদ প্রতিষ্ঠায় মূল ভূমিকা পালন করে।
পথশিশু
পথশিশু হল সেইসব শিশু যারা দারিদ্র্য, গৃহহীনতা বা উভয়ের কারণে শহর, নগর বা গ্রামের রাস্তায় বসবাস করছে তারা।
বাংলাদেশ
বাংলাদেশে পথশিশুদের উপর কোনো সাম্প্রতিক পরিসংখ্যান উপলব্ধ নয়। বাংলাদেশ ইন্সটিটিউট অফ ডেভেলপমেন্ট স্টাডিজ কর্তৃক পরিচালিত "এস্টিমেশন অফ দ্য সাইজ অফ স্ট্রিট চিলড্রেন এন্ড দেয়ার প্রজেকশন ফর মেজর আরবান এরিয়াস অফ বাংলাদেশ, ২০০৫" নামক এক অনুসন্ধানকে ভিত্তি করে ইউনিসেফ পথশিশুদের সংখ্যা ৬৭০,০০০ নির্ধারণ করে। একই অনুসন্ধানে বলা হয়েছে যে এসব শিশুর ৩৬% রাজধানী ঢাকায় অবস্থিত। যদিও বাংলাদেশ গত কয়েক দশকে হিউম্যান ক্যাপিটাল ইনডেক্সে উন্নতি করেছে, (২০১৪ সালের ইউএনডিপির এইচডিআর অনুযায়ী এইচডিআই ০.৫৫৮ এবং বাংলাদেশ ১৮৭টি দেশ ও অঞ্চলের মধ্যে ১৪২তম), তবু এই শিশুরা এখনো সামাজিক শ্রেণীবিভাগের একদম সর্বনিম্ন স্তরে অবস্থান করছে। এই একই অনুসন্ধান অভিক্ষেপণ করে যে ২০১৪ সালে পথশিশুদের সংখ্যা বেড়ে দাঁড়াবে ১১ লাখ ৪০ হাজার।
রী সিংম্যান
সিংম্যান রী (이승만, ২৬ মার্চ ১৮৭৫ - ১৯ জুলাই ১৯৬৫) ছিলেন একজন দক্ষিণ কোরিয়া এন রাজনীতিবিদ যিনি ১৯৪৮ থেকে ১৯৬০ সাল পর্যন্ত প্রথম দক্ষিণ কোরিয়ার রাষ্ট্রপতি হিসাবে দায়িত্ব পালন করেছিলেন।
দ্য গার্ল স্ট্রাইক লিডার
দ্য গার্ল স্ট্রাইক লিডার হলো থানহাউসার কোম্পানি প্রযোজিত ১৯১০ সালের একটি স্বল্পদৈর্ঘ্যের মার্কিন নির্বাক নাট্য চলচ্চিত্র। চলচ্চিত্রটি শ্রম সম্পর্কের সাথে সম্পর্কিত যেখানে হ্যাল স্টিফেনস নিজের ছদ্মবেশ ধারণ করে ও তার বাবার প্রতিষ্ঠিত কারখানায় একজন শ্রমিক হিসাবে কাজ করে। সে লু নামে একটি অল্প বয়স্ক কাজের মেয়ের প্রেমে পড়ে ও তাকে ম্যানেজারের হাত থেকে রক্ষা করে। শ্রমিকদের মজুরি ১০% হ্রাস করার নির্দেশ দেওয়া হলে লু একটি ধর্মঘটের নেতৃত্ব দেয়, কিন্তু ধর্মঘটকারীরা অনাহারের দ্বারপ্রান্তে পৌঁছানোর পর কাজে ফিরে আসে। লু শেষ পর্যন্ত এর প্রতিবাদ করে, পরবর্তীতে হ্যাল তাকে উদ্ধার করে ও ঘটনার নিয়ন্ত্রণ গ্রহণ করে শ্রমিকদের পূর্ববর্তী মজুরি পুনরুদ্ধার করে এবং ম্যানেজারকে সরিয়ে দেয়।
চলচ্চিত্রটির গল্পটি ১৯০৯ সালে নিউ ইয়র্ক শহরের হওয়া দর্জিদের প্রকৃত ধর্মঘট থেকে অনুপ্রাণিত হতে পারে, কিন্তু ধর্মঘটটি কোন নিষ্পত্তি ছাড়াই শেষ হয়েছিল। চলচ্চিত্রটি একটি অসম্ভাব্য রেজোলিউশনের সাথে সফল উপন্যাসের ন্যায় চিহ্ন বহন করে। ৮ জুলাই ১৯১০ সালে মুক্তি পাওয়া এই চলচ্চিত্রটি শ্রম সমস্যা উপস্থাপনের জন্য মনোযোগ আকর্ষণ করেছে, তবে চলচ্চিত্রটি হারিয়ে গেছে বলে ধারণা করা হয়।
পটভূমি
ধারণা করা হয় চলচ্চিত্রটি হারিয়ে গেছে, কিন্তু এটির একটি সংক্ষিপ্তসার ১৯১০ সালের ১১ জুন দ্য মুভিং পিকচার ওয়ার্ল্ডে প্রকাশিত হয়েছিল। প্রকাশিত বর্ণনানুযায়ী: "হ্যাল স্টিফেন, একজন ধনী যুবক, তার সমস্ত সময় সে নিজেকে উপভোগ করার জন্য ব্যায় করে, যার ফলে তার বৃদ্ধ পিতা তার প্রতি অসন্তুষ্ট। বয়স্ক স্টিফেন তার ছেলেকে তারই মতো কিছু বন্ধুর সাথে ঘুরতে শুরু করতে দেখেন এবং তাকে থামানোর সিদ্ধান্ত নেন। তিনি তার ছেলেকে টেলিগ্রামের মাধ্যমে জানান যে তার কাজে যাওয়ার সময় হয়েছে, এবং তাকে কারখানায় কাজ করতে হবে। এটি তার বন্ধুদের আনন্দকে জাগিয়ে তোলে, কিন্তু হ্যাল ঘোষণা করে যে সে শ্রমিক হয়ে কাজে যোগ দিবে। সে তার বাবাকে জানায়, তবে সে ছদ্মবেশ ধারণ করে কাজ শুরু করতে চায় এবং বাবা সম্মতি দেন। হ্যাল কারখানায় প্রবেশ করে ও একজন সাধারণ শ্রমিক হিসাবে কাজ করতে যায়, কারখানার কেও তার পরিচয় জানে না। সে লু নামে এক যুবতী কাজের মেয়ের সাথে দেখা করে ও তার প্রেমে পড়ে। কারখানাটির ম্যানেজার লুর সাথে প্রেম করার চেষ্টা করে এবং হ্যাল তাকে ম্যানেজারের হাত থেকে রক্ষা করে। বেতন দশ শতাংশ কমানোর নির্দেশনা দেওয়ার পর লু তা মেনে নেওয়ার পরিবর্তে অন্যদের ধর্মঘট করতে প্ররোচিত করে। ধর্মঘটকারীরা, লু'কে অনাহারে ভোগার পর অবশেষে কাজে ফিরে আসে। লু-ই শেষ ব্যক্তি যে শেষ অবধি উক্ত ঘটনার প্রতিবাদ জানিয়েছে। হ্যাল তাকে তার বাড়ির সিঁড়িতে কাঁদতে দেখে এবং তাকে তার ভালবাসার কথা জানায়। সে তাকে বিয়ে করতে রাজি হয়। সে তাকে গ্রহণ করার পর, তাকে নিয়ে কারখানায় যায়, তার পরিচয় ঘোষণা করে কারখানাটির দখল নেয়, ও দুর্বৃত্তদের চাকরি থেকে সরিয়ে দেওয়ার পর মজুরি পুরানো স্কেলে ফিরিয়ে দেয়।"
প্রযোজনা
বাম|থাম্ব|250x250পিক্সেল|১৯১০ সালের ফেব্রুয়ারি মাসে নিউ ইয়র্ক শহরের ধর্মঘটে মহিলা দর্জি। দ্য গার্ল স্ট্রাইক লিডার চলচ্চিত্রের দৃশ্যসমূহের লেখক কে ছিলেন তা অজানা, তবে ধারণা করা হয় লয়েড লোনারগান এটি লিখেছেন। লোনারগান একজন অভিজ্ঞ সংবাদপত্রকর্মী, যিনি থানহাউসার প্রোডাকশনের জন্য স্ক্রিপ্ট লেখার সময় দ্য নিউ ইয়র্ক ইভিনিং ওয়ার্ল্ড-এ কর্মরত ছিলেন। আমেরিকান সাইলেন্ট ফিল্মস, ১৯০৯-১৯২৯: এ ফিল্মোগ্রাফি অ্যান্ড হিস্ট্রি-এর লেখক মাইকেল এস. শুল, ১৯০৯ সালের শীতকালে নিউ ইয়র্ক শহরে দর্জিদের ধর্মঘট থেকে অনুপ্রাণিত হয়েছিল বলে বিশ্বাস করেন। ধর্মঘটটি নিষ্পত্তি ছাড়াই শেষ হয়েছিলো কিন্তু শ্রমিক অধিকারকর্মী থেরেসা মালকিয়েল, এটিকে নাটকীয়ভাবে উল্লেখ করেছিলেন। মালকিয়েলের লেখা কাল্পনিক আত্মজীবনী, দ্য ডায়েরি অফ আ শার্টওয়াইস্ট স্ট্রাইকার, নিউ ইয়র্ক কলার একটি সমাজতান্ত্রিক পত্রিকায় ধারাবাহিকভাবে প্রচার করা হয়েছিল। চলচ্চিত্রটির পরিচালক কে তা অজানা, তবে ব্যারি ও'নিল এর পরিচালক হতে পারেন। বোয়ার্স চলচ্চিত্রের ক্যামেরাম্যান হিসাবে একাধিক জনের নাম উল্লেখ করেছে, তবে ক্যামেরাম্যান হিসেবে সম্ভাব্য দুজন প্রার্থী বিদ্যমান। ব্লেয়ার স্মিথ ছিলেন থানহাউসার কোম্পানির প্রথম ক্যামেরাম্যান, কিন্তু দ্রুতই তিনি কার্ল লুই গ্রেগরির সাথে যোগ দেন, যিনি স্থির ও মোশন পিকচার ফটোগ্রাফার হিসেবে অভিজ্ঞ ছিলেন। ১৯১০ সালের প্রযোজনায় ক্যামেরাম্যানের ভূমিকা অ-উল্লেখযোগ্য ছিল। কুশীলবদের মধ্যে একমাত্র কৃতিত্ব পেয়েছেন মিসেস জর্জ ডব্লিউ ওয়াল্টার্স, যিনি কারখানার একজন দরিদ্র শ্রমিকের ভূমিকায় অভিনয় করেছেন। থানহাউসারের অন্যান্য নেতৃস্থানীয় কুশীলবদের মধ্যে আনা রোজমন্ড, ফ্রাঙ্ক এইচ. ক্রেন ও ভায়োলেট হেমিং চলচ্চিত্রের জন্য নির্বাচিত অন্যান্য সদস্যদের মধ্যে অন্তর্ভুক্ত থাকতে পারে।
মুক্তি ও অভ্যর্থনা
লেডিস অফ লেবার, গার্লস অফ অ্যাডভেঞ্চার: ওয়ার্কিং উইমেন, পপুলার কালচার অ্যান্ড লেবার পলিটিক্স অ্যাট দ্য টার্ন অফ দ্য টুয়েন্টিথ সেঞ্চুরি-এর লেখক ন্যান এনস্টাড বলেছেন, চলচ্চিত্রটি চিত্রিত করার জন্য শ্রম-পুঁজির একত্রীকরণের মতোই ডাইম নভেল নীতির উপর গল্প উপর নির্ভর করেছিল। দ্য লাউড সাইলেন্টস: অরিজিনস অফ দ্য সোশ্যাল প্রবলেম ফিল্মের লেখক কে স্লোন নিশ্চিত করেছেন যে চলচ্চিত্রের সরলীকৃত গল্পটি একটি ডাইম উপন্যাসের ক্রম। দ্য উইয়ার্ড ওম্যান: প্রোগ্রেসিভিসম, প্রস্টিটিউশন, এন্ড পারফরমেন্স ইন ইউনাইটেড স্টেটস ১৮৮৮–১৯১৭-এর লেখক বারবারা আন্তোনিয়াজি, বিশেষভাবে উল্লেখ করেছেন যে মেয়েরা মালিকের পরিবর্তে কনরের কর্মের বিরুদ্ধে প্রতিবাদ করছে এবং লু আকর্ষণীয়, প্রতিবাদী ও গুণী হিসাবে চিত্রিত। স্টিভেন জে. রস এই চলচ্চিত্রটিকে চলচ্চিত্র নির্মাতাদের লিঙ্গ পক্ষপাতের বিপরীতে প্রতিবাদের প্রতিনিধি হিসাবে নারী শ্রমিক কর্মীদের ক্রমান্বয়ে চিত্রিত করা চলচ্চিত্রের তালিকায় প্রথম হিসাবে উদ্ধৃত করেছেন।
মুহাম্মদ আমির বিজলিগর
মাওলানা মুহাম্মদ আমির বিজলিগর (উর্দু : مولانا محمد امیر بجلی گھر) একজন বিশিষ্ট ইসলামি পণ্ডিত এবং জমিয়ত উলামায়ে ইসলাম (ফ)-এর রাজনৈতিক নেতা ছিলেন। ১৯৬৯ সালে তিনি দলটির প্রাদেশিক পর্যায়ে নায়েব আমির নিযুক্ত হন। তিনি মুফতি মাহমুদের ঘনিষ্ঠ সহচর ছিলেন এবং জাতীয় রাজনীতিতে বিশেষত ১৯৭০ সালে এবং পরবর্তীকালে সক্রিয় ভূমিকা পালন করেছিলেন। সামরিক আইন শাসনকালে তার রাজনৈতিক কর্মকাণ্ডের জন্য তাকে চারবার কারাগারে প্রেরণ করা হয়েছিল।
দৃষ্টিভঙ্গি
মাওলানা মুহাম্মদ আমির ১৯৫০ সালে পেশোয়ারের একটি বিশিষ্ট ধর্মীয় স্কুল জামিয়া ইসলামিয়া দারুল উলুম সরহাদ جامعه اسلاميه) دارالعلوم سرحد) থেকে তার ধর্মীয় শিক্ষা লাভ করেন। পরে তিনি এই প্রতিষ্ঠানে শিক্ষক হিসাবে যোগদান করেন এবং কুরআন ও হাদীসে অধ্যাপক নিযুক্ত হন। সেখানে প্রচুর পরিমানে শিক্ষার্থী শিক্ষাগ্রহণ করতে আগমণ করত।
তিনি বিজলিগর মসজিদের ইমাম ছিলেন, সেখানে তিনি অল্প বয়স্ক শিক্ষার্থীদেরও ধর্মীয় শিক্ষা দিতেন। এর ফলেই তিনি মাওলানা বিজলিগার নামে পরিচিত হন। দারার আধা-উপজাতীয় বেল্টে কিছু লোকের সাথে শত্রুতার কারণে তিনি দারা আদম খেল থেকে পেশোয়ারে চলে আসেন। মাওলানা জনগণের মধ্যে বিশেষত সরকার ও নীতিনির্ধারকদের তার কট্টরপন্থী সমালোচনার কারণে জনপ্রিয় ছিলেন। মাওলানা বিজলিগারের খুতবাগুলির অডিও ক্যাসেটগুলি পেশোয়ারে জনপ্রিয়তা অর্জন করে।
বক্তৃতা
মাওলানা মুহাম্মদ আমির পশতু, উর্দু এবং হিন্দকো ভাষায় বক্তৃতা ও খুতবা দিতেন। তিনি বিভিন্ন বিষয়ে বক্তব্য রাখতেন এবং তার বক্তব্যে তিনি নেতাদের তীব্র সমালোচনা করতেন এবং তার নীতি অন্যান্য ধর্মীয় নেতাদের চেয়ে একেবারে আলাদা ছিলো। তার বক্তব্য শোনার জন্য তাকে প্রত্যন্ত অঞ্চলের লোকেরা তাকে নিমন্ত্রণ করত। তিনি তিনটি বিভিন্ন সময়ে নেতাদের বিরুদ্ধে কথা বলে কারাগারে গিয়েছিলেন।
মৃত্যু
দীর্ঘ অসুস্থতার পরে ২০১২ সালের ৩০ শে ডিসেম্বর তিনি মারা যান। মৃত্যুর পূর্বে তার তিন ছেলে ও তিন মেয়ে ছিল।
মুসলিম শিক্ষা সংস্থা
মুসলিম শিক্ষা সংস্থা সংক্ষেপে (Muslim Educational Society) (MES) হল একটি ইসলামিক শিক্ষাভিত্তিক প্রতিষ্ঠান যেটি বিশেষ করে ভারতের কেরালা রাজ্যের মুসলমানদের শিক্ষার সাহায্যে প্রতিষ্ঠিত করা হয়।
ইতিহাস
মুসলিম শিক্ষা সংস্থা ডঃ পি কে আব্দুল গফুর কর্তৃক সর্বপ্রথম কোজ়িকোডে ১৯৬৪ সালে প্রতিষ্ঠিত হয়েছিল, (তারপর কালিকাট)-এ প্রতিষ্ঠা করা হয়। গফুরের পুত্র পি এ ফজল গফুর ওসমানিয়া বিশ্ববিদ্যালয়ের একজন স্নাতক করেন। তিনি মুসলিম শিক্ষা সংস্থা এর ইতিহাসে প্রথম নির্বাচনে তিন বছর মেয়াদের জন্য নির্বাচিত হন ২০০৭ সালের মার্চ মাস থেকে। ৭২ বছর বয়সে হাসপাতালে তার পিতার মৃত্যুর পরে ২০০৭ সাল থেকে তিনি দায়িত্ব গ্রহণ করেন।
মুহাম্মদ জিয়াউর রহমান আজমী
আবু আহমাদ মুহাম্মাদ আব্দুল্লাহ আযামী, যিনি জিয়াউর রহমান আযমি (محمد ضياء الرحمان الأعظمي; ১৯৪৩ – ৩০ জুলাই ২০২০) নামে পরিচিত, ছিলেন ভারতীয় বংশোদ্ভূত সৌদি মুসলিম পণ্ডিত, যিনি মদিনা ইসলামি বিশ্ববিদ্যালয়ের হাদিস বিভাগের ডিন হিসেবে দায়িত্ব পালন করেছিলেন। তিনি তার হাদিস সংকলন জামিউল কামিল ফিল হাদিসিস সাহিহিশ শামিল গ্রন্থের জন্যও বিখ্যাত।
জীবনী
জিয়াউর রহমান আযমি ১৯৪৩ সালে আজমগড়ে বঙ্কে লাল নামে একটি হিন্দু পরিবারে জন্মগ্রহণ করেন। ১৫ বছর বয়সের দিকে ১৯৬০ সালে তিনি ইসলাম গ্রহণ করেন। তিনি একটি স্থানীয় স্কুলে প্রাথমিক শিক্ষা লাভ করেন এবং তারপর আজমগড়ের শিবলি ন্যাশনাল কলেজে ভর্তি হন। তিনি ওমেরাবাদের জামিয়া দারুসসালামে ঐতিহ্যবাহী দরসে নিজামি অধ্যয়ন শুরু করেন এবং মদিনা ইসলামি বিশ্ববিদ্যালয় এবং উম্মুল কুরা বিশ্ববিদ্যালয় থেকে যথাক্রমে ইসলামিক স্টাডিজে বি.এ. এবং এম.এ. ডিগ্রি লাভ করেন। তিনি আল-আযহার বিশ্ববিদ্যালয়ে তার ডক্টোরাল থিসিস লিখেছিলেন।
আযমি মদিনার ইসলামি বিশ্ববিদ্যালয়ে অধ্যাপক নিযুক্ত হন এবং পরে তাকে সৌদি আরবের নাগরিকত্ব দেওয়া হয়। তিনি ৩০ জুলাই ২০২০ তারিখে মৃত্যুবরণ করেন।
শিক্ষক
নিয়মিত প্রাতিষ্ঠানিক শিক্ষকদের ছাড়াও অন্যান্য শায়েখদের থেকে সর্বাধিক জ্ঞান লাভ করেছিলেন তাদের  তালিকা নিম্নে প্রদান করা হলো:
আরবী রচনা:
(১) أبو هریرة في ضوء مرویاته
(২) أقضیة رسول الله ﷺ لابن الطلاع
(৩) دراسات في الجرح والتعدیل
(৪) المدخل إلی السنن الکبری للبیهقي
(৫) دراسات في الیهودیة والنصرانیة
(৬) فصول في أدیان الهند
(৭) فتح الغفور في وضع الأیدي علی الصدور للعلامة محمد حیاة السندي
(৮) ثلاثة مجالس من أمالي ابن مردویه
(৯) عجم مصطلحات الحدیث ولطائف الأسانید
(১০) المنة الکبری شرح وتخریج السنن الصغری للحافظ البیهقي
(১১) التمسک بالسنة في العقائد والأحکام
(১২) تحفة المتقین في ما صح من الأذکار والرقی والطب عن سید المرسلین
(১৩) الجامع الکامل في الحدیث الصحیح الشامل (সহীহ হাদীস বিশ্বকোষ)
(১৪)  الأدب العالي
হিন্দি রচনা:
(1) কুরআনের শীতল ছায়া
(২) কুরআন বিশ্বকোষ
বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ
বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ বা বঙ্গবন্ধু শেখ মুজিবুর রহমান ডিজিটাল বিশ্ববিদ্যালয় বাংলাদেশের একটি বিশেষায়িত সরকারি ডিজিটাল বিশ্ববিদ্যালয়। বিশ্ববিদ্যালয়টি বাংলাদেশের রাজধানী ঢাকার অদূরে গাজীপুর জেলায় অবস্থিত।
ইতিহাস
একুশ শতকের বাংলাদেশকে ডিজিটাল বাংলাদেশ হিসেবে গড়ে তুলতে ও ডিজিটাল শিক্ষা ব্যবস্থার দিকে জোর দিতে ২০১৬ সালের ২৬ জুলাই বাংলাদেশ সরকার জাতীয় সংসদে গাজীপুর জেলার কালিয়াকৈরে বঙ্গবন্ধু হাইটেক পার্ক সংলগ্ন এলাকায় ৫০ একর জায়গাজুড়ে একটি বিশ্ববিদ্যালয় স্থাপনের লক্ষ্যে আইন প্রণয়ন করে। ‘বিডিইউ’ এর  পুরোদমে কার্যক্রম শুরু হয় ১২ জুন ২০১৮ সাল থেকে।
উদ্দেশ্য ও লক্ষ্যমাত্রা
রূপকল্প ২০২১ বাস্তবায়নে দক্ষ মানবসম্পদ তৈরি, ২০৩০ সালের টেকসই উন্নয়ন লক্ষ্যমাত্রায় অংশগ্রহণ, ২০৪১ সালের মধ্যে উন্নত সমৃদ্ধ বাংলাদেশ এ পৌছানোতে ভুমিকা রাখা, বাংলাদেশ এ অনলাইন শিক্ষার প্রসার ঘটনো এবং দক্ষিণ এশিয়ার মধ্যে একটি অন্যতম উন্নতমানের বিশ্ববিদ্যালয়-এ পরিণত হওয়া।  উন্নত সমৃদ্ধ ডিজিটাল বাংলাদেশ গঠনে ডিজিটাল প্রযুক্তি ব্যবহার করে দক্ষ মানবসম্পদ তৈরি ও উচ্চ শিক্ষায় গবেষণা এবং উদ্ভাবনীতে উৎকর্ষ সাধন।
অবকাঠামো
রাজধানী ঢাকা থেকে প্রায় ৪৬ কিলোমিটার উত্তর-পূর্বকোণে গাজীপুর জেলার কালিয়াকৈরে বঙ্গবন্ধু হাইটেক পার্ক সংলগ্ন বিটিআরসি এর তালিবাবাদ ভূ-উপগ্রহ কেন্দ্রের মধ্যে ৫০ একর জায়গাজুড়ে বিশ্ববিদ্যালয় অবকাঠামো তৈরী করা হয়|
শিক্ষায়তনিক
বিশ্ববিদ্যালয়ের প্রথম ভর্তি কার্যক্রম শুরু হয়েছে ২০১৮-২০১৯ শিক্ষাবর্ষ থেকে। প্রাথমিকভাবে প্রকৌশল অনুষদের অধীনে ব্যাচেলর অব সায়েন্স ইন আইওটি এবং শিক্ষা ও গবেষণা অনুষদের অধীনে ব্যাচেলর অব সায়েন্স ইন আইসিটি ইন এডুকেশন কোর্সে ভর্তি শুরু হয়।
অনুষদ
প্রকৌশল অনুষদ শিক্ষা ও গবেষণা অনুষদ
ইনস্টিটিউট
ইনস্টিটিউট ফর অনলাইন এন্ড ডিসটেন্স লার্নিং
উপাচার্য
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
নগর কার্যালয়
বাংলাদেশ বিশ্ববিদ্যালয় মঞ্জুরী কমিশন এবং শিক্ষা মন্ত্রণালয়ের সথে সার্বক্ষনিক যোগাযোগ রক্ষার জন্য রাজধানীর আসাদগেটে ফ্ল্যাট নং-এ -৬,প্লট নং-২/৩, ব্লক-এ, ইকবাল রোড, (মিরপুর রোড) মোহাম্মদপুর,ঢাকা-১২০৭ এই ঠিকানায় বিশ্ববিদ্যালয়টির নগর কার্যালয় স্থাপন করা হয়েছে।
অ্যারিজোনা সিটি ইন্ডিপেন্ডেন্ট
অ্যারিজোনা সিটি ইন্ডিপেন্ডেন্ট মার্কিন যুক্তরাষ্ট্রের অ্যারিজোনার, অ্যারিজোনা সিটির একটি সাপ্তাহিক সংবাদপত্র।    এটি কাসা গ্র্যান্ডে ভ্যালি নিউজপ্রেসস ইনক -এর মালিকানাধীন।
জাতীয় মহাসড়ক ২১৯ (চীন)
জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।
অবস্থান
২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে
নির্মাণ ইতিহাস
এই জাতীয় সড়কের নির্মাণ ১৯৫১ খ্রিষ্টাব্দে শুরু হয়, ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়। ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়।
বিতর্ক
আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়। ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।
রোগীভিত্তিক গবেষণা
রোগীভিত্তিক গবেষণায় সংশ্লিষ্ট ব্যক্তিদেরকে কয়েকটি শ্রেণীতে ভাগ করা যায়। এরা হল আর্থিক পৃষ্ঠপোষক, গবেষণা সংস্থা, গবেষক, অংশগ্রহণকারী, পর্যবেক্ষক সংস্থা এবং স্বত্বভোগী বা ভোক্তা। রোগীভিত্তিক গবেষণা সরকারী ও বেসরকারী খাতের আর্থিক পৃষ্ঠপোষকতায় সম্পন্ন হয়ে থাকে। এদের মধ্যে আছ জাতীয় স্বাস্থ্য গবেষণা কেন্দ্র, রোগ নিয়ন্ত্রণ ও গবেষণা কেন্দ্র, ঔষধ নির্মাতা ব্যবসা প্রতিষ্ঠান, চিকিৎসা-যন্ত্র প্রস্তুতকারক ব্যবসা প্রতিষ্ঠান, জীব-প্রযুক্তি প্রতিষ্ঠান, বিশ্ববিদ্যালয়, ব্যক্তিগত তহবিল, জাতীয় বিদ্বান সমিতি, ইত্যাদি। একক ব্যক্তি পর্যায়ে নয়, বরং একটি গবেষণা সংস্থা বা সংগঠনের অধীনে রোগীভিত্তিক গবেষণা সম্পন্ন হয়, যেমন উচ্চশিক্ষায়তনিক স্বাস্থ্যকেন্দ্র, বেসরকারী গবেষণা প্রতিষ্ঠান, জরিপ গবেষণা সংস্থা, সরকারী গবেষণা কর্মসূচি, এবং ঠিকাদারি গবেষণা সংস্থা। বিভিন্ন উচ্চশিক্ষায়তনিক উপাধিবিশিষ্ট চিকিৎসাবিজ্ঞানী (যেমন এমডি, পিএইচডি, আরএন, ফার্মডি, ইত্যাদি) গবেষণা সম্পাদন করেন, যাদেরকে গবেষক বা অনুসন্ধানকারী বলে। গবেষণায় যেসব রোগী, রোগের উপসর্গ প্রদর্শনকারী ব্যক্তি বা সুস্থ ব্যক্তি স্বেচ্ছায় অংশ নেন, তাদেরকে অংশগ্রহণকারী বলে। পর্যবেক্ষক সংস্থাগুলির মধ্যে স্থানীয় বা জাতীয় বা আন্তর্জাতিক পর্যায়ের নিয়ন্ত্রক সংস্থা, পর্যালোচনা পরিষদ বা মন্ত্রণালয়। স্বাস্থ্য বীমা প্রতিষ্ঠান, মুনাফাভিত্তিক বা মুনাফাবিহীন স্বাস্থ্যসেবা প্রদানকারী প্রতিষ্ঠান, স্বাস্থ্যসেবা গ্রহণকারী ব্যক্তি, ইত্যাদি গবেষণার স্বত্বভোগী বা ভোক্তা শ্রেণীটি গঠন করে।
প্রকারভেদ
রোগীভিত্তিক গবেষণাকে দুইই প্রধান শ্রেণীতে ভাগ করা যায়: রোগীভিত্তিক পরীক্ষণ (বা হস্তক্ষেপমূলক গবেষণা) এবং পর্যবেক্ষণমূলক গবেষণা।
পর্যবেক্ষণমূলক গবেষণাতে কোনও নির্দিষ্ট ঔষধ বা প্রতিকারমূলক চিকিৎসা পদ্ধতির কার্যকারিতা পরীক্ষা করা হয় না, বরং নির্দিষ্ট গবেষণাবিধি অনুযায়ী অংশগ্রহণকারীদের স্বাস্থ্যের পরিবর্তন পর্যবেক্ষণ করা হয়। যেমন স্বাভাবিক ইতিহাস গবেষণাতে রোগীদের স্বাস্থ্য বিষয়ক তথ্য সংগ্রহ ও অধ্যয়ন করা হয়, যার উদ্দেশ্য সময়ের সাথে কীভাবে রোগের উদ্ভব ও অগ্রগতি হয়, তা বোঝার চেষ্টা করা।
পরিভাষা (বাংলা থেকে ইংরেজি; বাংলা বর্ণানুক্রমে)
• উপসর্গ উপশম - alleviate symptoms
• উপাত্ত - data
• কার্যকারিতা - efficacy
• গবেষণাবিধি - study protocol; research protocol
• চিকিৎসাবৈজ্ঞানিক গবেষণা - medical research
• চিকিৎসাবৈজ্ঞানিক জ্ঞান - medical knowledge
• চিকিৎসা-যন্ত্র  - medical device
• দেহকলা - tissue
• নমুনা - sample
• নিরাপদ - safe
• পর্যালোচনাকারী পরিষদ - review board
• প্রতিকার - treatment
• প্রতিরোধ - prevention
• প্রয়োগযোগ্য - administrable
• বাস্তবমুখী - realistic
• যথাযথ - approprite
• রোগনির্ণয় - diagnose
• রোগীভিত্তিক গবেষণা - clinical research; clinical studies
মহেশ তীক্ষণ
২০২২
২০২২ ইন্ডিয়ান প্রিমিয়ার লিগ-এর নিলাম চলাকালীন চেন্নাই সুপার কিংস তাকে কিনেছিল ও পুরো মরসুমে দুর্দান্ত পারফরম্যান্স করেন।
রোগীভিত্তিক গবেষণা
পরিভাষা (বাংলা থেকে ইংরেজি; বাংলা বর্ণানুক্রমে)
• শনাক্ত করা - to detect
মহেশ তীক্ষণ
আন্তর্জাতিক ক্রিকেট
এসএলসি আমন্ত্রণমূলক টি২০ লিগে তার অসামান্য শক্তিশালী পারফরম্যান্সের পর, তাকে দক্ষিণ আফ্রিকার বিপক্ষে সিরিজের জন্য শ্রীলঙ্কার একদিনের আন্তর্জাতিক এবং টি২০আই দল ভুক্ত করা হয়েছিল। ৭ সেপ্টেম্বর ২০২১-এ তার ওডিআই অভিষেক হয়। অভিষেক ম্যাচে প্রথম ডেলিভারিতেই তিনি উইকেট লাভ করেন। মোট ৩৭ রানের বিনিময়ে ৪ উইকেটে তুলে নেন। শ্রীলঙ্কা ২-১ এ সিরিজ জিতে নেয়। দক্ষিণ আফ্রিকার বিপক্ষেই তার টি২০আই অভিষেক ঘটে ১০ সেপ্টেম্বর ২০২১-এ।
রোগীভিত্তিক গবেষণা
পরিভাষা (বাংলা থেকে ইংরেজি; বাংলা বর্ণানুক্রমে)
• স্বান্তনামূলক ঔষধ (ঔষধকল্প) - placebo
• স্বাভাবিক ইতিহাস গবেষণা - natural history study
মহেশ তীক্ষণ
আন্তর্জাতিক ক্রিকেট
এরপর ২০২১ আইসিসি পুরুষ টি২০ বিশ্বকাপ প্রতিযোগিতার জন্য তিনি শ্রীলঙ্কা দলে যোগ দেন।
ফিতনা
ফিতনা (বা fitnah, pl. ফিতান ; আরবি: فتنة, فتن‎‎ fitan : "প্রলোভন, বিচার; রাষ্ট্রদ্রোহ, গৃহযুদ্ধ, সংঘাত") একটি আরবি শব্দ যার বিস্তৃত অর্থ বিচার, কষ্ট বা কষ্ট। গুরুত্বপূর্ণ ঐতিহাসিক অর্থ সহ একটি শব্দ, এটি আধুনিক আরবীতেও ব্যাপকভাবে ব্যবহৃত হয়। কুরআনে ফিতনার অর্থ: পরীক্ষা ও যাচাইকরণ, পথ অবরোধ এবং মানুষকে বিমুখ করা।
ধ্রুপদী আরবীতে ব্যবহৃত ফিতনার অর্থ এবং আধুনিক প্রমিত আরবি এবং বিভিন্ন কথোপকথন উপভাষায় ব্যবহৃত ফিতনা অর্থের মধ্যে পার্থক্য করা যেতে পারে। কুরআনে ফিতনার ধারণাগত গুরুত্বের কারণে, সেই কাজে এর ব্যবহারকে আলাদাভাবে বিবেচনা করার প্রয়োজন হতে পারে, যদিও ক্লাসিক্যাল আরবি ভাষায় শব্দের সাধারণ আভিধানিক অর্থ।
কুরআনে এর ব্যবহার ছাড়াও, ফিতনা শব্দটি ৭ম থেকে ৯ম শতাব্দী পর্যন্ত ইসলামী খেলাফতের মধ্যে চারটি ভারী গৃহযুদ্ধের জন্য ব্যবহৃত হয়।
নাখলা অভিযান (কোরআনে ফিতনার প্রথম উল্লেখ)
ফিতনা সম্পর্কে কুরআনের প্রথম আয়াতটি নাখলা অভিযানের সময় নাজিল হয়েছিল। প্রথম বদর যুদ্ধ (সাফওয়ানের যুদ্ধ ) থেকে ফিরে আসার পর মুহাম্মদ আবদুল্লাহ ইবনে জাহশকে রজবে ১২ জন লোকের সাথে একটি ফ্যাক্ট-ফাইন্ডিং অপারেশনে পাঠান। আবদুল্লাহ ইবনে জাহশ ছিলেন মুহাম্মদের মামাতো ভাই। তিনি তার সাথে আবু হাউদাইফা, আবদুল্লাহ ইবনে জাহশ, উক্কাশ ইবনে মিহসান, উতবা বি. গাজওয়ান, সা'দ ইবনে আবি ওয়াক্কাস, আমির ইবনে রাবিয়া, ওয়াকিদ ইবনে আবদুল্লাহ এবং খালিদ ইবনে আল-বুকায়র।  মুহাম্মদ আবদুল্লাহ ইবনে জাহশকে একটি চিঠি দিয়েছিলেন, কিন্তু তিনি দুই দিনের জন্য ভ্রমণ না করা পর্যন্ত পড়া হবে না এবং তারপরে তার সঙ্গীদের উপর চাপ না দিয়ে চিঠিতে যা করতে নির্দেশ দেওয়া হয়েছিল তা করার জন্য। আবদুল্লাহ দুদিন এগিয়ে গেলেন, তারপর চিঠি খুললেন; এটি তাকে মক্কা ও তায়েফের মধ্যবর্তী নাখলায় না পৌঁছানো পর্যন্ত কুরাইশদের জন্য অপেক্ষা করতে এবং তারা কী করছে তা পর্যবেক্ষণ করতে বলেছিল।
কুরাইশরা যখন খাবার তৈরিতে ব্যস্ত তখন মুসলমানরা আক্রমণ করে। সংঘটিত সংক্ষিপ্ত যুদ্ধে, ওয়াকিদ ইবনে আবদুল্লাহ একটি তীর দিয়ে কুরাইশ কাফেলার নেতা আমর ইবনে হাদরামিকে হত্যা করেন। মুসলমানরা কুরাইশ গোত্রের দুই সদস্যকে বন্দী করে।  নওফল ইবনে আবদুল্লাহ পালাতে সক্ষম হন। মুসলমানরা উসমান ইবনে আবদুল্লাহ এবং আল-হাকাম ইবনে কায়সানকে বন্দী করে নিয়েছিল। আবদুল্লাহ ইবনে জাহশ লুণ্ঠিত মাল এবং বন্দী কুরাইশ গোত্রের দুই সদস্যকে নিয়ে মদিনায় ফিরে আসেন। অনুসারীরা লুটের এক-পঞ্চমাংশ মুহাম্মদকে দেওয়ার পরিকল্পনা করেছিল।
কুরআন
মুহম্মদ প্রাথমিকভাবে সেই কাজটি প্রত্যাখ্যান করেছিলেন এবং নিষিদ্ধ মাসগুলির কারণে উট এবং দুই বন্দীর বিষয়ে যে কোনও পদক্ষেপ স্থগিত করেছিলেন। আরব পৌত্তলিকরা এই সুযোগকে কাজে লাগিয়ে মুসলমানদেরকে ঐশ্বরিকভাবে অলঙ্ঘন করার জন্য অভিযুক্ত করে (আরব পৌত্তলিকদের কাছে পবিত্র বলে বিবেচিত মাসগুলিতে যুদ্ধ করা )। এই অলস কথাবার্তা মুহাম্মদের সাহাবীদের জন্য একটি বেদনাদায়ক মাথাব্যথার কারণ হয়ে দাঁড়ায়, শেষ পর্যন্ত তারা স্বস্তি লাভ করে যখন মুহাম্মদ পবিত্র মাসগুলিতে যুদ্ধ সম্পর্কিত একটি আয়াত নাজিল করেন।
ইবনে কাইয়্যিমের মতে, তিনি বলেন, "অধিকাংশ আলেম এখানে ফিতনা শব্দের অর্থ শিরক হিসাবে ব্যাখ্যা করেছেন"।
মুসলিম মুফাসসির ইবনে কাসীর তার তাফসীর ইবনে কাসীর গ্রন্থে এই আয়াতের ভাষ্য নিম্নরূপ: অর্থাৎ, মুসলমানদেরকে তাদের দ্বীন থেকে ফিরে যেতে এবং ঈমান আনার পর পুনরায় কুফর গ্রহণ করতে বাধ্য করার চেষ্টা করা আল্লাহর কাছে হত্যার চেয়েও খারাপ। '
পরিসংখ্যান
বাদাওয়ি এবং হালিম উল্লেখ করেন যে ত্রিপাক্ষিক মূল ফা'-তা'-নুন ( আরবি: ف ت ن‎‎ ) কোরানে মোট ৬০ বার 6টি ভিন্ন আকারে এসেছে। বিশেষ করে, এটি একটি বিশেষ্য হিসাবে ৩৪ বার এবং বিভিন্ন মৌখিক আকারে ২৬ বার প্রদর্শিত হয়।  কোরানের সাথে বখতিয়ারের সঙ্গতি বাদাওয়ি এবং হালিমের সংখ্যা নিশ্চিত করে, যদিও বখতিয়ার আরও সক্রিয় এবং নিষ্ক্রিয় ক্রিয়াগুলিকে কাল দ্বারা আলাদা করার মাধ্যমে প্রতিটি মৌখিক ফর্মের উপস্থিতি ভেঙে দেয়।
রোগীভিত্তিক গবেষণা
পরিভাষা (বাংলা থেকে ইংরেজি; বাংলা বর্ণানুক্রমে)
• স্বাস্থ্যসেবা - healthcare
• হস্তক্ষেপমূলক গবেষণা - interventional research